Publication: Magyar Közlöny
Issue: MK-2004-34 (Year: 2004, Number: 34)
Era: 2004-2010
Section: A Magyar Nemzeti Bankról szóló 2001. évi LVIII. törvény 12. §-a értelmében közöljük, hogy a jegybanki alapkamat mértéke — 2004. március 23. napjától — 12,25%.
Paragraph Index: 457

2004. év a hosszú távú építkezés éve kell legyen. A 2004-ben tovább gyorsuló autópálya-építési program mellett megkezdõdik a Vásárhelyi-terv megvalósítása is. A terv továbbfejlesztésének megvalósítását segítõ feltételek meghatározása mellett a Kormány az érintett területek tulajdonosai részére ajánlott megoldások rendszerét is kidolgozza. Egyenlõ esélyeket kell teremteni. Férfinak és nõnek, falusinak és városinak, kisebbséghez és többséghez tartozónak, fogyatékkal élõnek. Minden magyar polgárnak, minden megyében, minden régióban. Ezért többek között törvényjavaslat születik a családon belüli erõszak megelõzésérõl, elkészül a szolidaritási törvény alapkoncepciója és a Társadalmi befogadásról szóló nemzeti cselekvési terv is. Igazságosabb közteherviselésre van szükség, és törekedni kell az ehhez kapcsolódó rendszerek átláthatóságának javítására. A Kormány ebben az idõszakban foglalkozik az adózással és járulékfizetéssel kapcsolatos adminisztrációs kötelezettségek további egyszerûsítésével, és kidolgozza a társadalombiztosítási járulékrendszer átfogó felülvizsgálatának koncepcióját is. Javítani kell az egészségügyi szolgáltatások minõségén és hozzáférhetõségén, átláthatóbbá, takarékosabbá és gazdaságosabbá kell tennünk a magyar egészségügyet. Ehhez kapcsolódóan a Kormány értékeli az egészségügyi reformról szóló koncepció szakmai-társadalmi vitájának tapasztalatait, és ezek figyelembevételével elkészíti a gyógyításszervezés elfogadott koncepciójának bevezetéséhez szükséges jogszabály-tervezeteket. Meg kell teremteni az egész életen át tartó tanulás lehetõségét, erõsíteni kell mindenki számára a munkahely megtartását, új munkahely megszerzését lehetõvé tévõ felnõttképzés rendszerét. Célunk, hogy a fiatalok nyelveket tanulhassanak, az emberek új szakmákat sajátíthassanak el, hogy a magyarok az egységes Európa piacán versenyképes tudással, és versenyképes képzettséggel képviseljék és épít- 2004/34. szám sék Magyarországot. A Kormány egyebek mellett elkészíti a felsõoktatásról szóló új törvény tervezetét, rendeletet hoz a Deák Ferenc Ösztöndíj alapításáról, és módosít egyes, a felnõttképzéssel kapcsolatos kormányrendeleteket is. Gondoskodni kell a következõ generációk Magyarországáról, tisztább és élhetõbb környezetet kell teremteni. A Kormány 2004. elsõ félévében kezdeményezi a környezetvédelemrõl és a természet védelmérõl, valamint a termékdíjról szóló törvények módosítását annak érdekében, hogy a hazai szabályozás az eddigieknél hatékonyabban segítse elõ környezeti értékeink megóvását. A szolgáltató állam megteremtése, a gyorsabb, hatékonyabb és korszerûbb ügyintézés érdekében a Kormány határozott szándéka a közigazgatás reformjának végigvitele. A Kormány ezért többek között javasolja a területi közigazgatás korszerûsítését megalapozó törvények módosítását, valamint az elektronikus úton történõ ügyintézés megteremtése érdekében meghatározza az e körbe tartozó hatósági ügyek körét, és megalkotja a kapcsolódó szabályokat. A Kormány különös figyelmet fordít arra, hogy az európai uniós forrásokat maradéktalanul kihasználja az ország. Ennek érdekében az elsõ félév során elindítja az Európa Terv operatív programjait, így a versenyképes gazdaságért részprogramot, mely a gazdasági versenyképesség növelését célozza meg, elõsegítve a vállalatok termelékenységének javulását és a fejlettebb üzleti környezet kialakulását. Elindul a munkahelyek megõrzéséért részprogram, melynek kiemelt célja a foglalkoztatási szint növelése, a munkaerõ versenyképességének javítása és a társadalmi befogadás elõsegítése. A Kormány elindítja az egészséges környezetért részprogramot, melynek célja a környezet védelme és javítása, illetve a közlekedési hálózat javítása a hazai közlekedési infrastruktúrába történõ beruházásokkal. Elindul a vidék és a mezõgazdaság fejlesztéséért részprogram, melynek célja a mezõgazdasági termelés és élelmiszer-feldolgozás versenyképességének javítása, illetve a vidék felzárkóztatásának elõsegítése. A Kormány elindítja a helyi közösségekért részprogramot, mely Magyarország és az egyes régiók kiegyensúlyozottabb területi fejlõdéséhez járul hozzá. II. A Kormány 2004. I. félévi munkatervébõl származó jogalkotási feladatok jegyzéke Elõterjesztés a fogyasztóvédelemrõl szóló 1997. évi CLV. törvény módosításáról (jogharmonizációs célú) Felelõs: GKM IM Elõterjesztés az egyes egészségügyi és egészségbiztosítási informatikai feladatokat ellátó intézetek feladatainak átrendezésérõl Felelõs: ESZCSM Elõterjesztés a biztosítási megállapodások egyes csoportjainak a versenykorlátozás tilalma alól történõ mentesítésérõl szóló kormányrendeletrõl Felelõs: IM Elõterjesztés a gépjármû ágazatban a vertikális megállapodások egyes csoportjainak a versenykorlátozás tilalma alól történõ mentesítésérõl szóló kormányrendeletrõl Felelõs: IM Elõterjesztés a felnõttképzést folytató intézmények és a

Source: https://magyarkozlony.hu/hivatalos-lapok/a77608bcdbdc31dc0a47287f48e1391d3f76ce4b/dokumentumok/0d4a0dd9b220d44e55e061097babeeb13a4a569f/letoltes